'Boer soek 'n vrou'-paartjie verloof | Netwerk24
Deur Ané van Zyl 05 April 2020 19:16
Anchen wys haar ring terwyl Gerrit 'n gesig trek.Foto: Instagram/Anchen van Rensburg
Dit was die woorde van Anchen van Rensburg (27) nadat sy en boer Gerrit Genis (31) van die 13de seisoen van die werklikheidsprogram Boer soek 'n vrou op kykNET Vrydag verloof geraak het.
Gerrit, 'n sitrusboer van Citrusdal, was nie een van die topvyf boere op die program nie, maar nietemin het hy sy vrou gekry. Anchen, 'n laerskoolonderwyseres van Bredasdorp, het oorspronklik ingeskryf vir boer Graham Lombard, en hy het haar gekies as een van sy topvyf.
Anchen wys haar ring terwyl Gerrit in die agtergrond glimlag.Foto: Instagram/Anchen van Rensburg
Maar Graham het haar nie gekies om saam met hom plaas toe te gaan nie en kort daarna het Anchen en Gerrit mekaar gevind.
"Dankie Here vir hierdie ongelooflike mens (soon to be husband) wat U oor my pad gestuur het! Ek kon nie vir beter vra nie," skryf sy op Instagram.
"Gerrit Genis, jy dra my daagliks op jou hande, jou liefde vir my is soos 'n snoesige wolkombers waarin jy my elke dag toevou! Ek is ongelooflik dankbaar vir jou en dat jy vir my kom wys het wat ware liefde is!
"Ek is so lief vir jou en ek kan nie wag om jou vrou te wees nie . . . my verloofde!"
Sy het 'n reeks foto's van hulle twee gedeel met wat lyk soos 'n sonsopkoms op 'n plaas. Sy het 'n reeks naby-foto's van haar goue diamantring gedeel en een van hulle twee by 'n swembad.
Die twee het in Januarie vanjaar vir die eerste keer op Instagram gesê dat hulle 'n paartjie is.
Ilne Prinsloo, die meisie wat Graham uiteindelik gekies het, het kommentaar gelewer op Anchen se plasing op Instagram en het geskryf: "So bly!" Ilne en Graham se verhouding het uiteindelik nie uitgewerk nie.